המכון לארכאולוגיה (אוניברסיטת תל אביב)

המכון לארכאולוגיה על שם סוניה ומרקו נדלר פועל תחת בית הספר למדעי היהדות וארכאולוגיה ע"ש חיים רוזנברג, בפקולטה למדעי הרוח באוניברסיטת תל אביב. המכון הוקם בשנת 1968 על ידי פרופסור יוחנן אהרוני ומורכב מחוקרים, עמיתי המחקר ותלמידי מחקר מהחוג לארכאולוגיה ותרבויות המזרח הקדום באוניברסיטת תל אביב. עבודת המכון מתמקדת במחקרים בינתחומיים ובינלאומיים על הארכאולוגיה של ארץ ישראל, המזרח הקדום ואזור הים התיכון. עבודת השטח של חברות וחברי המכון כוללת חפירות וסקרים ארכאולוגיים בכל רחבי ישראל, במגוון גדול של תקופות החל מהתקופות הפרהיסטוריות, ועד לעת המודרנית. ראש המכון הנוכחי הוא יובל גדות (2024).

המכון מפעיל ספרייה מדעית ומספר מעבדות וסדנאות לתיעוד, רפאות ושימור ממצאים ארכאולוגיים, יחד עם מעבדות המתמחות בנושאים מיוחדים כגון ארכאוזואולוגיה, ארכאומטלורגיה, ארכאומגניטיזם, ארכאובוטניקה, הסובב הקדום, פטרוגרפיה וארכאולוגיה חישובית.

מחלקת הפרסום של המכון מספקת מסגרת מודפסת ואינטרנטית לפרסום דו"חות חפירה ומחקר, בארבע סדרות ספרים ודרך כתב העת של המכון: Tel Aviv: The Journal of the Institute of Archaeology of Tel Aviv University.

 תולדות המכון והמחקר 
שמואל ייבין הקים את החוג לתרבויות המזרח הקדום ב-1962. יוחנן אהרוני שהגיע מהאוניברסיטה העברית בירושלים החליף את ייבין כראש החוג בשנת 1968. באותה שנה הוא הקים את המכון כזרוע מעשית לעבודת שטח ומחקר ארכאולוגי וכל סגל החוג נכללו בותירוש, אברהם. 1 בספטמבר 1968. "פיזור כוחות המחקר המרובים בארכאולוגיה כיום - רצוי ומועיל". מעריב. מאז הקמתו המכון תמך במיזמי חפירה ארכאולוגיים במספר אתרים ובהם תל אפק (אנטיפטריס), תל באר שבע, תל בית שמש, תל בית ירח, חורשים מזרח, חורבת עוזה, תל עירא, יפו העתיקה, ירושלים, תל יזרעאל, תל כברי, תל קריית יערים, תל לכיש, תל מלחתה, תל מוצא, נחל קנה, נחל זהורה, תל קדש, רמת רחל, יבנה-ים. המכון משתף פעולה עם מכון ישראלי לארכאולוגיה במיזמי חפירות הצלה ברחבי מדינת ישראל."the Israeli Institute of Archaeology". ETANA - Electronic Tools and Ancient Near Eastern Archaeology

מעבדות המכון
המכון לארכאולוגיה מפעיל מספר מעבדות, סדנאות ומתקנים אחרים:

 מעבדות מחקר 
 המעבדה לארכאוזואולוגיה בראשות לידר ספיר-חן נמצאת במוזיאון הטבע ע"ש שטיינהרדט. המעבדה חוקרת שרידי בעלי חיים קדומים שנמצאו בחפירות ארכאולוגיות.Dr. Lidar Sapir-Hen's Lab - Laboratory of Zooarchaeology at Tel Aviv University
 המעבדה לארכאומטלורגיה ומחקר ארכאומגטני בראשות ארז בן-יוסף עוסקת בניתוח פריטי מתכת מחפירות ארכאולוגיות וטכנולוגיות נפחות וכריית מתכת קדומות, כמו גם תיארוכים ארכאומגניטיים.על המעבדה (The Laboratory of Archaeometallurgy and Archaeomagnetic Research), באתר המכון
 המעבדה לארכאובוטניקה וחקר הסובב הקדום בראשות דפנה לנגוט נמצאת גם היא במוזיאון הטבע ע"ש שטיינהרדט. המעבדה מתמקדת בשחזור הצומח והאקלים הקדומים ויחסי הגומלין בינם לבין בני אדם על סמך ממצאי צמחים וטפילים מחפירות ארכאולוגיות.Dr. Dafna Langgut's Lab - The Laboratory of Archaeobotany & Ancient Environments
 המעבדה לשימור פריטי מתכת מתמחה בטיפולי שימור לפריטים כגון מטבעות, תכשיטים, כלי נשק ועוד, על מנת לאפשר מחקר ושימור מורשת תרבותית.
 המעבדה לפטרוגרפיה בראשות פאולה ויימן ברק מתמחה בניתוח ההרכב הכימי של פריטי חרס על מנת להאיר על טכנולוגית הייצור כמו גם המוצא הגאוגרפי של החומר ממנו הם עשויים.
 המעבדה לארכאולוגיה ממוחשבת (CompArchTAU) מתמחה במידול בתלת מימד של פריטים ארכאולוגיים, וניתוח מבוסס מחשב של מידע אריכולוגי.The Computational Archaeology Laboratory (CompArchTAU)

 מתקנים 
 הספרייה של המכון לארכאולוגיה הוקמה בשנת 1968 על ידי גבריאלה בקי וכיום מאחסנת אלפי ספרים מודפסים ומספקת גישה אינטרנטית לחומרים בפורמט אלקטרוני, בנושאים של ארכאולוגיה ותרבויות המזרח הקדום.
 הסטודיו לציור ושרטוט מתמחה ברישום ממצאים ושרידי אדריכלות לצורכי מחקר ופרסום, כמו גם שירותי עיצוב אחרים לטובת המכון.Archaeological Graphic Documentation Studio
 המעבדה לרפאות מתמחה בשחזור כלים שבורים העשויים מחרס, שיש, זכוכית וחומרים אחרים.Restoration studio

 מיזמי חפירה פעילים 

 משלחת אפולוניה-ארסוף 
אפולוניה-ארסוף נמצאת בחוף הים התיכון, בתוך תחום העיר הרצליה. עבודת השטח באתר החלה ב-1976 כחפירת הצלה והפכה למיזם אקדמי של המכון ב-1982. באתר יש שרידים של התיישבות אנושית רצופה החל בסוף המאה ה-6 ועד המאה ה-5 לפנה"ס ועד המאה ה-13 לספירה. המחקר באתר כולל סקרים וחפירות בתוך ומחוץ לחומות העיר מימי הביניים, המייצגים את ליבת האתר וסביבתו, כמו גם סקרים וחפירות תת-ימיים. עונות החפירה המאוחרות התמקדו בעיקר בתולדות האתר בתקופות הביזנטית והצלבנית, בפרט במצודה הצלבנית שנחרבה במרץ-אפריל 1265 ולא נבנתה מחדש לעולם. הפרויקט פעל בראשות ישראל רול עד 2006, ובראשות אורן טל מאז.תיאור פרויקט חפירות אפולוניה-ארסוף באתר המכון (באנגלית)Judith Sudilovsky (15 May 2022), New excavations could uncover final days of besieged Crusader fortress. Jerusalem Post

 הפרויקט הארכאולוגי באשדוד-ים 
אשדוד ים נמצא בחוף הים התיכון, בתחומה של אשדוד המודרנית ובקרבת תל אשדוד. האתר יושב בעיקר החל בתקופת הברונזה המאוחרת (המאות ה-12-15 לפנה"ס), ומזוהה עם "אשדודימו" שנכבשה על ידי האימפריה האשורית החדשה בשלהי המאה ה-8 לפנה"ס. בתקופה הביזנטית היה ידוע האתר בשם "אזוֹטוֹס פאראליוֹס" ("אשדוד שעל החוף"). עבודת השטח באתר החלה ב-2013 ומתמקדת במתחם מתקופת הברזל הקשור לאימפריה האשורית, בכנסייה ביזנטית עם עדות לנוכחות גאורגית מוקדמת בארץ הקודש. בראש הפרויקט עומד אלכסנדר פנטלקין.תיאור חפירות אשדוד-ים באתר Biblical Archaeology Society (באנגלית)האתר הרשמי של חפירות אשדוד-ים (באנגלית)

 משלחת עזקה ע"ש לאוטנשלגר 
תל עזקה נמצא בשפלת יהודה ובו שכבות יישוב מתקופת הברונזה הקדומה ועד התקופה הרומית. באתר נחשפו שרידי בנייה מונומנטליים מתקופת הברונזה התיכונה (סביב 2000–1500 לפנה"ס) ושכבות חורבן חשובים מסוף תקופת הברונזה המאוחרת, המאה ה-12 לפנה"ס. האתר מאיר על נוכחותה ועל תולדות ממלכת יהודה באזור במאות ה-6-10 לפנה"ס, כמו גם שרידי יישוב מהתקופות ההפרסית, ההלניסטית והרומית. המשלחת התחילה את דרכה בשנת 2010 ועומדים בראשה עודד ליפשיץ (פרופסור), מנפרד אומינג (מאוניברסיטת היידלברג) וסבינה קליימן.תיאור תל עזקה באתר הרשמי של המשלחת (באנגלית)תיאור הצוות באתר הרשמי של משלחת עזקה (באנגלית)

 הפרויקט הארכאולוגי בתל חדיד 
תל חדיד נמצא ממזרח ללוד. השרידים המוקדמים באתר מתוארכים לשלהי האלף ה-3 לפנה"ס, אך עיקר הממצאים קשורים בתקופת שלטון האימפריה האשורית בארץ (המאות ה-8-7 לפנה"ס), התקופה ההלניסטית (המאות ה-1-4 לפנה"ס) והתקופה הביזנטית (המאות ה-7-4 לספירה), התקופה העות'מאנית והעת המודרנית (המאות ה-20-15 לספירה). עובדת השטח שהתחילה ב-2018 וכוללת סקר וחפירה באתר, ועומדים בראשה עידו קוך מאוניברסת תל אביב וג'יימס פרקר מהסמינר התאולוגי הבפטיסטי בניו אורלינס."על תל חדיד" באתר הרשמי של המשלחת (באנגלית)

 פרויקט החפירה הישראלי-גרמני בתל אצטבה 
תל אצטבה נמצא בתחום העיר המודרנית בית שאן, מצפון לעיר העתיקה. זהו אתר רב-שכבתי עם ממצאים החל בתקופת הברונזה הקדומה ועד להתקופה המוסלמית המוקדמת. הפרויקט מתמקד בחקר תקופת שלטון בית סלאוקוס, אז שמו של האתר היה "ניסיה", וקשרה לעיר מהתקופה הרומית שהיוותה חלק מהדקאפוליס. בראש הפרויקט עומדים אורן טל מאוניברסיטת תל אביב ואכים ליכטנברגר מאוניברסיטת מינסטר מאז 2019. המחקר מתמקד בתוכנית העירונית, התשתיות, ניהול המים והיבטים נוספים של האתר. בין הנושאים הנלמדים הם האדריכלות הפרטית, כמו גם מנהגי אכילה בתקופה ההלניסטית וזאת דרך מחקר ארכאובוטני, ארכאוזואולוגי וניתוח שארים כימיים.על החפירה באתר אוניברסיטת מינסטר (באנגלית)

 משלחת מצדה ע"ש נוישטטר 
מצדה היא מצודת-הר במדבר יהודה, בה שכן ארמונו של הורדוס משלהי המאה ה-1 לספירה והמעוז האחרון של המורדים היהודים במרד הגדול. בראש החפירות המחודשות עומד גיא שטיבל מאז 2017, ומטרתן להאיר תולדות האתר לפני הורדוס, כמו גם תקופות מאוחרות יותר שקודם לא היו ידועות, כמו התקופה המוסלמית המוקדמת.אתר משלחת מצדה (באנגלית)

 משלחת מגידו 
תל מגידו נמצא בעמק יזרעאל והוא אד האתרים החשובים ביותר בלבנט. השרידים המוקדמים ביותר באתר הם מהאלף ה-8 לפנה"ס והשכבות שלו מכל תקופות הברונזה והברזל (המאות ה-37-6 לפנה"ס) חשובות לכרונולוגיה בכל האזור. ראשי משלחת מגידו הם ישראל פינקלשטיין מאז 1994, בשיתוף פעולה עם מתיו ג' אדמס ומריו א"ס. מרטין מאז 2018. מטרת החפירות החדשות לבחון מחדש את הסטרטיגרפיה והכרונולוגיה של האתר, כמו גם להשתמש בו כאתר ניסוי לשיטות מחקר חדשות כמו חקר DNA קדום, גאוארכאיולוגיה, תיארוך מדעי.אתר משלחת מגידו (באנגלית)

 הפרויקט האזורי בתל שדוד 
תל שדוד נמצא בעמק יזרעאל, כ-10 ק"מ צפון-מזרח למגידו. הוא מזוהה עם עיירה כנענית המכונה "שרת" במקורות ממצרים העתיקה, מימי תחותמס השלישי, ועם העיר המקראית "שריד", בתחום שבט זבולון, המוזכרת גם בשירת דבורה. הפרויקט החל ב-2022 וראשו עומדים עומר סרגי, קרן קובלו פארן (רשות העתיקות), הנאס בצל (אוניברסיטת ינה) ויואכים קראוזה (אוניברסיטת רוהר בוכום).אתר משלחת תל שדוד (באנגלית)

 החפירה ההיסטורית בקדס 
קדס היה כפר פלסטיני שהתרוקן מיושביו ב-1948, ונמצא בסמוך לגבול ישראל–לבנון. הוא נמצא בתחום תל קדש ובראש הפרויקט שהחל ב-2021 עומדים רפאל גרינברג וגדעון סולמיני, בשיתוף פעולה עם פרויקט החפירות של האוניברסיטה העברית שם. הפרויקט עוסק בארכאולוגיה של ההווה ועוסק בחישוף שרידי הכפר שנהרס ב-1966, כמו גם שרידיו של בסיס צבאי של צבא ההצלה ושרידי פעילות אנושית של תיירים, יחידות צה"ל, אמנים, וצליינים לקבר צדיקים שזוהה באתר.

 פרויקט מערת קסם 
מערת קסם היא אתר פרהיסטורי שנמצא ליד ראש העין. באתר התגלו שרידים של התרבות האשלו-יברודית ומתוארך בין 420-200 אלף שנים לפני זמננו. החפירות החלו ב-2001 ובראשו עמדו אבי גופר ורן ברקאי עד 2016, והחל מ-2023 על ידי אלה אסף-שפייר. באתר התגלו שרידי שיניים של מין אדם קדום שעוד לא מוכר, שחי לאחר ההומו ארקטוס, וקרוב אנטומית להומו ספיינס מודרני. הפרויקט כולל מחקרים גאוארכאולוגיים, מחקרי סביבה קדומה, תיארוך וטכנולוגיית כלי אבן.האתר של פרויקט מערת קסם (באנגלית)תיאור הפרויקט מערת קסם באתר קרן המחקר הגרמנית (DFG) (באנגלית)

 פרויקט מרכז בקעת תמנע 
בקעת תמנע נמצא באזור הערבה. העמק כולל עשרות אתרים הקשורים במכרות נחושת קדומים המתוארכים בין תקופת הברונזה המאוחרת ועד ראשית תקופת הברזל (המאות ה-9-13 לפנה"ס). בראש הפרויקט הבינתחומי, עומד ארז בן-יוסף מאז 2012. הפרויקט שואף להאיר על התפקיד הגאופוליטי של המכרות הללו והקשר שלהן להממלכה החדשה במצרים, וממלכות ישראל, יהודה ואדום. המחקר עוסק בארכאומגנטיזם, ארכאוזואולוגיה, ארכאובוטניקה וחקר סביבה קדומה.האתר של פרויקט מרכז בקעת תמנע (באנגלית)

פרסומי המכון
המכון מפעיל את מערכת ההוצאה לאור על שם אמרי וקלייר יאס המפיקה סדרות של פרסומים קבועים בארכאולוגיה ובהם חמש סדרת ספרים וכתב העת המדעי Tel Aviv.

 סדרת המונוגרפיות (Monograph Series of the Institute of Archaeology of Tel Aviv University) היא פלטפורמה לפרסום דו"חות חפירה סופיים מחפירות המכון. עד 2021 פורסמו 40 ספרים בפלטפורמה הזאת. העורכים הראשיים נכון ל-2025 הם עודד ליפשיץ ואורן טל.תיאור סדרת Monograph Series באתר המכון (באנגלית)
 דו"חות חפירה לחפירות הצלה מפורסמים בסדרת Salvage Excavation Reports, שפרסמה 12 דו"חות בין 2004-2024. העורך הראשי נכון ל-2025 הוא אורן טל. סדרת Occasional Publications פרסמה חמישה כרכים בין 1993-2021.תיאור סדרת "Occasional Publications" באתר המכון (באנגלית)
 סדרת Mosaics: Studies on Ancient Israel מתמקדת במחקרים נושאיים ואוספי מאמרים. העורך הראשי הוא עודד ליפשיץ ופורסמו בסדרה שלושה כרכים מאז 2021.תיאור סדרת Mosaics: Studies on Ancient Israel באתר המכון (באנגלית)
 סדרת "במרכז" (In Centro) היא שיתוף פעולה עם מחוז מרכז ברשות העתיקות והמחלקה ללימודי ארץ ישראל וארכאולוגיה באוניברסיטת בר-אילן. כל כרך בסדרה הוא אוסף מאמרים המתמקדים בנושא מרכזי שנחקר מנקודות מבט רבות. בין 2018 ו-2024 פורסמו ארבעה כרכים.תיאור סדרת "במרכז" באתר המכון (באנגלית)

 כתב העת Tel Aviv: The Journal of the Institute of Archaeology of Tel Aviv University הוא כתב-עת שפיט המתפרסם פעמיים בשנה עם מאמרים על הארכאולוגיה וההיסטוריה של דרום הלבנט. כתב העת הוקם על ידי יוחנן אהרוני ב-1974, והעורך הראשי שלו מאז 2023 הוא עידו קוך. בעוד כתב העת עוסק בכל התקופות החל מהתקופות הפרהיסטוריות, הוא מתמקד בתקופות הברונזה והברזל."מטרות והיקף" של כתב העת Tel Aviv באתר Taylor & Francis (אנגלית)

 החוג לארכאולוגיה ותרבויות המזרח הקדום ע"ש יעקב אלקוב 
החוג לארכאולוגיה ותרבויות המזרח הקדום על שם יעקב מ. אלקוב הוא חלק מהפקולטה למדעי הרוח ע"ש לסטר וסאלי אנטין באוניברסיטת תל אביב. החוג מלמד סטודנטים לתואר ראשון בארכאולוגיה של ארץ ישראל ותרבויות המזרח הקדום,לימודי התואר הראשון - ארכאולוגיה ותרבויות המזרח הקדום תואר שני במסלולים ארכאולוגיה ותרבויות המזרח הקדום, ארכאולוגיה וחומרים ארכאולוגים ולימודי ישראל הקדום (המשלב לימודי ארכאולוגיה עם מחקרים היסטוריים ומקראיים)לימודי התואר השני - ארכאולוגיה ותרבויות המזרח הקדום. מאז 2011, החוג מפעיל גם תוכנית בינלאומית לסטודנטים זרים.About the International MA in Archaeology and Ancient Near Eastern Cultures לימודים לתואר דוקטור בארכאולוגיה נערכים תחת בית הספר למדעי היהדות וארכאולוגיה על שם חיים רוזנברג.לימודי התואר השלישי - ארכאולוגיה ותרבויות המזרח הקדום ראשת החוג הנוכחית היא לידר ספיר-חן, ויש בו 17 אנשי סגל (נכון ל-2025)"סגל אקדמי" באתר המכון (באנגלית), כולל פרופסורים ומרצים בכירים לארכאולוגיה, אגיפטולוגיה, חתיתולוגיה ואשורולוגיה.

קישורים חיצוניים

המעבדה לארכאובוטניקה
המעבדה למיקרוארכאוגאולוגיה השוואתית
ספריית המכון
מעבדת השימור והרפאות

הערות שוליים

קטגוריה:אוניברסיטת תל אביב: יחידות מחקר
קטגוריה:אוניברסיטת תל אביב: הפקולטה למדעי הרוח
קטגוריה:ארכאולוגיה של ארץ ישראל
קטגוריה:ארכאולוגיה מקראית
ארכאולוגיה (אוניברסיטת תל אביב)
ארכאולוגיה (אוניברסיטת תל אביב)